Dakar: De Villiers palm ‘n podiumposisie inGiniel de Villiers en spanmaat Dirk von Zitzewitz vier hul derde posisie De Villiers en sy medebestuurder Dirk von Zitzewitz het vierde in die finale skof geëindig, ŉ kort 29 km been tussen Pisco en Lima. Stephane Peterhansel van Frankryk was eerste en Nani Roma van Spanje tweede. Die Suid-Afrikaanse span Duncan Vos en Robert Howie het 17de in die skof geëindig maar vasgebyt aan hul 11de posisie algeheel in die motor-kategorie. Mark Corbett en medebestuurder Francois Jordaan het sterk geëindig en het 14de in die finale skof geëindig en 24ste algeheel. Darryl Curtis het sy debuutren in die motorfiets-kategorie in die 27ste posisie die skof klaargemaak en ŉ indrukwekkende 22ste posisie algeheel ingepalm. Greg Raaf, die enigste ander Suid-Afrikaner wat die wedren voltooi het, het in die 69ste posisie oor die eindstreep gejaag en het sy posisie algeheel met een plek verbeter. Hy was 83ste algeheel.